De Staatliche Münzsammlung is in da Residenz untabrocht. Im Schloss Nymphenburg is as Marstallmuseum, de Nymphenburga Porzlansammlung und as naturkundliche Museum Mensch und Natur. Dazua gibts in da Stod weidane Museen mit naturwissenschoftlichn Sammlunga vom Staat, de wo bis etz no ned zammagfosst woan san: As Paläontologische Museum, as Museum Reich vo de Kristalle, sowia Museen fia de Anthropologische, de Geologische, de Botanische und de Zoologische Staatssammlung. A Publikumsmagnet is aa s Deitsche Jagd- und Fischereimuseum. S Deitsche Museum is as gresste technisch-naturwissenschoftliche Museum vo da Wejt und khead mit iwa oana Million Bsuchan pro Joar zu de frequentiatastn Museen vo Eiropa. Zweigstejn san de Flugwerft Schleißheim und as nei eaeffnede Vakeasmuseum on da Theresienwiesn.